|  |  |  |
| --- | --- | --- |
| Dato: | 10.04.2023 |  |
| Saksnr..: | 2021/3175 EULEBERG |

Styringsgruppemøte UniMus:Kultur

**2023/1 Orienteringssak** – Framdrift: Arbeidet med arkeologi er i rute. Det er utarbeidet forslag til brukergrensesnitt for aksesjon, fellesopplysninger og gjenstandsregistrering, og en første versjon av aksesjon er ferdig utviklet og tilgjengelig i utviklingsbasen, som KHM har tilgang til. Arbeidet med design av grensesnittene (registrerings- og søkegrensesnittene) for fellesopplysninger, kontekstskjema og gjenstandsskjema er på det nærmeste ferdig før sommeren. Konservering, lån og forvaltning gjenstår. Alle museene har levert et utvalg gjenstandsposter som skal brukes i testing, og arbeidet med migrering av aksesjon og fellesopplysninger er klart.

Arbeidet med å fullføre etnografi pågikk til og med februar 2023, og en siste oppdatering av funksjonalitet og grensesnitt ble gjort en uke i juni. Det var i 2022 utfordringer med å få nok kapasitet til programmering av grensesnittene (én person sa opp høsten 2022) og etterslep som følge av noen forsinkelser under pandemien. IT-avdelingen ved UiO har tatt igjen etterslepet, og har økt kapasiteten på utviklersiden. Arbeidet med etnografi og numismatikk er i en driftsfase der det er månedlige møter for å følge opp tilbakemeldinger fra brukerne.

Oppfølging av arbeidet med arkeologi skjer i ukentlige møter i brukergruppa og månedlige møter i samarbeidsgruppa. De faste møtene er på Zoom, men 19. januar og 25. mai var det seminar i Oslo. Fysiske møter vil være så få som mulig også i resten av året, slik styringsgruppen anbefalte på møte h;sten 2022.

Arbeidet med design av grensesnitt og migrering er kommet så langt før sommeren at kan en regne med at prosjektet ferdigstilles som planlagt. Det er likevel fortsatt noen risikofaktorer det er viktig å peke på: fortsatt tilstrekkelig tilgang på utviklerkapasitet, uventede utfordringer ved datamigreringen, og at ønske om ny/utvidet funksjonalitet ikke må komme i veien for det planlagte arbeidet, slik det er beskrevet i den opprinnelige prosjektplanen.

Arkeologibasen vil ha langt flere brukere og brukere med varierende kvalifikasjoner, slik at det er behov for å planlegge implementering av den nye løsningen med kurs, manualer og brukerstøtte. Erfaringer tilsier at en hoveddel kan være felles for alle museene, men der museenes praksis er ulik vil det være behov for tekster som beskriver praksis ved hvert museum. Det må også settes av tilstrekkelig tid til testing i høst.

Arbeidet i gruppene fungerer godt. Fra mai 2023 har Janne Oppvang (UMAK) og Margrete Simonsen (KHM) gått inn som representanter for sine museer i samarbeidsgruppen..

**2023/2 Orienteringssak** – Tilgjengeliggjøring av publiserte data (om gjenstander) gjennom dataeksport og APIer: Unimus.no fått ny design og Unimusportalen med alle museenes kulturhistoriske samlinger er oppdatert. Oppdatering av ny eksport/API for etnografi forventes tidlig i høst. AM, UM, og KHM har publisert samlinger på DigitaltMuseum og TMU vil publisere på DigitaltMuseum senere i år. KHM har også publisert sin arkeologiske samling på den europeiske ARIADNE Research Infrastructure. Det åpne API’ene, den fritt tilgjengelige datadumpen og publisering på de nevnte nettportalene er tiltak som bringer dataene i UniMus.kultur-samarbeidet nærmere målene om at data skal være FAIR (Findable, Accessible, Interoperable, Reuseable).

**2023/3 Orienteringssak** - Status for ADED. KHM og innkjøpsavdelingen ved UiO hadde møte med GeoData om mangler i leveransen. Geodata utbedrer manglene som ble påpekt, og det ble avtalt at arbeidet ferdigstilles til 1. oktober 2023. et av punktene gjelder fri nedlasting av data, som vil bidra til at ADEDs data blir mer FAIR.   
Siste utbetaling til Geodata utsettes til leveransen er testet og godkjent. KHM arbeider fortsatt for å redusere ADEDs driftskostnader.

**2023/4 Drøftingssak** – Forslag til tekst for samarbeid og prosjektplan med budsjett for neste treårsperiode er vedlagt. Det foreslåtte budsjettet er justert og avrundet til nærmeste 100’ i henhold til endring i SSBs konsumprisindeks for januar 2020 – mai 2023. Det kan være nødvendig med endringer av driftsbudsjettet når ny løsning for de naturhistoriske museene blir implementert, men det er ikke kjent når det kan bli..

**2023/5 Eventuelt**

Vedlegg: Samarbeidsavtale UniMus:Kultur  
 Prosjektplan med budsjett  
 Prosjektplan kommentarer